1. PIELIKUMS

atklāta konkursa nolikumam

„Šautuves sporta ēkas jaunbūve Stacijas ielā 129A, Daugavpilī un teritorijā esošo ēku demontāža”,

identifikācijas Nr. DVP 2026/105
Tehniskā specifikācija 

Šautuves sporta ēkas jaunbūve Stacijas ielā 129A, Daugavpilī un teritorijā esošo ēku demontāža Būvdarbu veikšanai
1. Objekts: 
1.1. Adrese – Stacijas ielā 129A, Daugavpils, kadastra Nr. 05000100073
1.2. Būvniecības veids – Nojaukšana un Jaunbūve
1.3. Būves grupa – Nojaukšana – 1.grupa, Jaunbūve – 3.grupa
1.4. Būvniecības lietas numurs: BIS-BL-344887-6473
2. Iepirkuma priekšmets:
2.1. Šautuves sporta ēkas jaunbūve un teritorijā esošo ēku demontāža, atbilstoši  izstrādātam būvprojektam.
3. Objekta tehniskās specifikācijas neatņemamas sastāvdaļas:

3.1. Būvprojekta “Šautuves sporta ēkas jaunbūve Stacijas ielā 129A, Daugavpilī un teritorijā esošo ēku demontāža” dokumentācija.
4. Darbu uzdevums un apjomi.

4.1. Būvdarbi jāveic saskaņā ar SIA "AMB Design" izstrādāto un Daugavpils valstspilsētas Pilsētplānošanas un būvniecības departamenta akceptēto būvprojektu „Šautuves sporta ēkas jaunbūve Stacijas ielā 129A, Daugavpilī un teritorijā esošo ēku demontāža”.

4.2. Pirms piedāvājuma iesniegšanas Pretendents var iepazīties ar teritoriju dabā un pārbaudīt visu esošās dokumentācijas pareizību un apzināties darba apjomus un darba apstākļus, pēc kā Izpildītājs uzņemas atbildību par šiem risinājumiem, to izmantošanu būvniecībā, Objekta nodošanā un garantijas periodā.
4.3. Pretendentam jāizstrādā lokālās tāmes atbilstoši Būvprojektam/Būvdarbu apjomiem: 

4.3.1. Būvdarbu tāmes jāizstrādā atbilstoši LBN 501-17 "Būvizmaksu noteikšanas kārtība", būvdarbu veidi un apjomi jāpieņem atbilstoši būvdarbu apjomu sarakstam, kā arī jāiekļauj visi tie darbi, materiāli un mehānismi, kas nepieciešami, lai izpildītu noteikto darbu pilnā apmērā un labā kvalitātē, ja arī tas nav īpaši izdalīts, jāievērtē visi projekta realizācijai nepieciešamie resursi, ieskaitot ar būvdarbu sagatavošanas pasākumiem, būvdarbu veikšanas atļauju saņemšanu, būvobjekta uzturēšanas izdevumiem, darba aizsardzību, kā arī ar objekta nodošanu ekspluatācijā saistītās izmaksas.
4.3.2. Pēc Piedāvājuma iesniegšanas Pretendents nevarēs atsaukties uz nepilnīgi veiktiem aprēķiniem tāmēs, Būvprojektā iztrūkstošām Objektā paredzēto elementu nepieciešamajām sastāvdaļām, t.sk. nepilnīgi izstrādātiem vai iztrūkstošiem tehniskajiem risinājumu rasējumiem un atsevišķu specifikāciju elementiem, uz kļūdainām materiālu apjomu aplēsēm projekta dokumentācijas specifikācijās, grafiskajos materiālos un tāmēs, uz tāmēs neietvertiem elementiem, kuri izriet no būvniecības elementu montāžas tehnoloģijām un ar to izpildi saistītajiem pasākumiem, kā arī pamatojoties uz jebkuriem citiem apstākļiem, ar kuriem profesionāli jārēķinās Pretendentam, izpildot darbus.
4.4. Līguma noslēgšanas gadījumā Pretendentam pirms būvdarbu uzsākšanas jāizstrādā darbu veikšanas projektus katram būvdarbu veidam, atbilstoši projekta risinājumiem: 
4.4.1. Darbu veikšanas projektus jāizstrādā atbilstoši MK noteikumiem Nr.500 „Vispārīgie būvnoteikumi”. Darbu veikšanas projektus jāsaskaņo ar Pasūtītāju, autoruzraugu, būvuzraugu un ēkas lietotāju.
4.4.2. Darbu veikšanas projektā jāiekļauj konkursā iesniegtais Būvdarbu izpildes kalendārais grafiks, norādot katra būvprojektā iekļautā darba sākuma un beigu termiņu, kā arī jānorāda būvniecības darbos iesaistīto speciālistu (darbinieku) skaits.
4.5. Plānojot darbus, ņemt vērā, ka: 
4.5.1. Būvdarbu veikšanai nepieciešamais aprīkojums, t.sk. pagaidu ēkas, materiālu krautnes un būvgružu konteineri izvietojami zemes gabalā, to izvietojumu saskaņojot ar Pasūtītāju.
5. Prasības materiāliem, izstrādājumiem un aprīkojumam, darba kvalitātei – atbilstoši LR spēkā esošajiem standartiem:
5.1. Objekta izbūvē pielietot tikai tos materiālus, konstrukcijas un iekārtas, kas noteikti projekta tehniskajā dokumentācijā un atbilst tās prasībām, kā arī normatīvo aktu prasībām. Ja Pretendents Objekta izbūvē paredz citu būvizstrādājumu un iekārtu izmantošanu, nekā norādīts būvprojekta tehniskajā dokumentācijā, pielietojamos materiālus Izpildītājs iepriekš saskaņo ar Pasūtītāju, būvuzraugu un autoruzraugu. 

5.2. Būvdarbu izpildes laikā jāievēro Ministru kabineta 2017. gada 20. jūnija noteikumi Nr. 353 “Prasības zaļajam publiskajam iepirkumam un to piemērošanas kārtība”, proti, 1.pielikumā: “6.3. ZPI prasības un kritēriji iekštelpu apgaismojuma uzstādīšanai” un “7.3. ZPI prasības un kritēriji ielu apgaismojuma uzstādīšanai”. Pieejams: https://likumi.lv/ta/id/291867-prasibas-zalajam-publiskajam-iepirkumam-un-to-piemerosanas-kartiba. 

5.3. Pretendentam ievērot būvmateriālu un iekārtu ražotāju noteiktos standartus un instrukcijas.

5.4. Darbu kvalitātes prasības – saskaņā ar projekta risinājumiem un normatīvo aktu prasībām, būvizstrādājumu ražotāja noteiktajiem standartiem un instrukcijām. 
5.5. Tāmē jāparedz visas nepieciešamās iekārtu un konstrukciju pārbaudes, pirms apdares darbu uzsākšanas, lai apliecinātu to izbūves kvalitāti atbilstoši normatīvo aktu prasībām, ražotāja (piegādātāja) norādījumiem un gatavību ekspluatācijai. 

6. Īpašas prasības:
6.1. Plānotais būvniecības termiņš: 24 (divdesmit četri) mēneši no atzīmes būvatļaujā par būvdarbu uzsākšanai  nepieciešamo nosacījumu izpildi.
6.2. Pretendentam būvdarbi jāuzsāk ne vēlāk kā 10 (desmit) dienu laikā no atzīmes izdarīšanas būvatļaujā par būvdarbu uzsākšanai nepieciešamo nosacījumu izpildi.
6.3. Pirms uzsākt darbus, Izpildītājam ir jāparaksta  “Būves vietas nodošanas – pieņemšanas akts būvdarbiem”.

6.4. Būvdarbu laikā un pirms objekta nodošanas ekspluatācijā, jāievēro Dabas aizsardzības pārvaldes un Valsts vides dienesta prasību izpildi.

6.5. Pretendentam jāparedz izpildīto būvniecības darbu garantijas saistības ne mazāk kā piecus gadus (60 mēneši) no dienas, kad būvniecības informācijas sistēmā būvniecības lietā izdarīta atzīme par objekta nodošanu ekspluatācijā.
6.6. Pirms darbu uzsākšanas Pretendenta pienākums ir nodrošināt komunālo pakalpojumu skaitītāju uzstādīšanu. Pretendentam jāveic komunālo skaitītāju rādītāju uzskaite un regulāri jāapmaksā ikmēneša komunālo pakalpojumu izmaksas (elektroenerģija, apkure, ūdens un kanalizācija) atbilstoši Pasūtītāja piestādītajiem rēķiniem.

6.7. Būvdarbu rezultātā objektam nodarītos bojājumus Pretendentam jānovērš par saviem līdzekļiem.

6.8. Pretendenta pienākums veicot būvdarbus veikt pasākumus trokšņa, piesārņojuma, vibrācijas u.c. būvdarbu laikā radušās ietekmes maksimālai samazināšanai un ierobežošanai.

6.9. Pretendentam jāuztur kārtība un tīrība Objektam pieguļošo ielu teritorijās, telpās, kāpņu telpās, veicot ar putekļiem saistītus darbus nesabojāt, un nepiegružot ēkas telpas, nodrošināt darba aizsardzības noteikumu ievērošanu būvobjektā atbilstoši Latvijas likumdošanai.
6.10. Būvdarbu laikā Pretendentam nepieļaut jebkādus nekustamā īpašuma bojājumus. Gadījumos, kad būvdarbu veikšanas laikā objektam ir nodarīti bojājumi, Pretendentam tie jānovērš par saviem līdzekļiem.

6.11. Katras darba dienas beigās objekts ir atstājams tādā stāvoklī, lai netiktu apdraudēta trešo personu drošība un īpašums.

6.12. Par starpgadījumiem remontdarbu laikā Pretendentam nekavējoties jāinformē Būvuzraugs un Pasūtītājs.

6.13. Pretendents pats ir atbildīgs par precīzu darbu tehnoloģijas izvēli, saderīgu materiālu, darbarīku un mehānismu pielietošanu, kā arī par izpildāmo darbu apjomu uzmērīšanu uzdevuma veikšanai. Jebkuru neprecizitāti Pretendents labo uz sava rēķina.

6.14. Izstrādāt enerģijas ietaupījuma ilgtermiņa uzturēšanas plānu, ievērojot principu “nenodarīt būtisku kaitējumu”:

· nodrošināt, ka vismaz 70% (pēc masas) no būvgružiem tiks sagatavoti atkalizmantošanai, pārstrādei un citu materiālu reģenerācijai;

· nodrošināt, ka elektrisko un elektronisko iekārtu atkritumi, azbesta atkritumi tiks atbilstoši apsaimniekoti;

· būvniecības procesā ir jāveic pasākumi trokšņu, putekļu un piesārņojuma emisiju samazināšanai.
6.15. Pretendentam visu iekārtu montāža jāveic atbilstoši LR normatīvo aktu prasībām, Eiropas normatīviem (EN), ievērojot ierīču un materiālu tehnisko pašu (instrukciju) prasības. Visas aktīvās iekārtas ir jāuzstāda ievērojot pārējās komunikācijas, lai tās varētu viegli apkalpot. Objektā drīkst pielietot tikai ES sertificētus materiālus un iekārtas. Pirms ierīču pieslēgšanas rūpīgi iepazīties ar instrukciju vai tehnisko pasi un to pieslēgt saskaņā ar dotajām ražotāja shēmām.
6.16. Pretendents nodrošina, lai iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.

7. ZPI  prasības  un  kritēriji  būvdarbiem
7.1.  B1- Likumīgas izcelsmes kokmateriāli;

Visiem kokmateriāliem vai koka izstrādājumiem, kas paredzēti iebūvei ēkā vai labiekārtojumos, jābūt likumīgi iegūtiem atbilstīgi Eiropas Parlamenta un Padomes 2010.gada 20.oktobra Regulai (ES) Nr.995/2010, ar ko nosaka pienākumus tirgus dalībniekiem, kas laiž tirgū kokmateriālus un koka izstrādājumus (Regula (ES) Nr. 995/2010).

Kritērijs attiecas uz iebūvējamo kokmateriālu un koksnes produktiem. Neattiecas uz tehnisko koksni – materiāls izmantots pagaidu konstrukcijās, tai skaitā, piemēram, veidņiem, drošības nožogojumam, barjerām būvniecības laikā u.tml.

 7.2. B2 - Atkritumu apsaimniekošana būvobjektā;

Atkritumi, kas rodas būvdarbos un atjaunošanas darbos, izņemot nojaukšanas atkritumus, nepārsniedz 11 t  un 100 m2 no biroja iekštelpu bruto platības.

7.3.  B3 - Gaismekļu gaismas atdeve:

Gaismekļiem jābūt tādai efektivitātei, kas vienāda vai augstāka ar F enerģijas klasi.

7.4. B4- Gaismekļu ekspluatācijas laiks:

Gaismekļu ekspluatācijas laikam jābūt vismaz L80B10 pie 50 000 h vai L70B50 pie 100 000h.
7.5. C1 - Būvgružu  (tai skaitā demontēšanas) šķirošana un nodošana speciālos poligonos:

vismaz 70 % (pēc masas) no būvgružiem, kas nav bīstami un ēku nojaukšanas atkritumiem, kas būvlaukumā būs radušies būvniecības laikā (izņemot dabiskos materiālus), tiks sagatavoti atkal izmantošanai, pārstrādei un citu materiālu atgūšanas veidiem, t.sk.

1 -   kokmateriāli, stikla, metāla, ķieģeļu, akmens, keramikas un betona materiāli, ko atgūst no ēkas galvenajām konstrukcijām;

2 -  izbūves elementi un nenesošie elementi, tostarp durvis un to rāmji, grīdas segums, griestu plātnes, ģipša paneļi, plastmasas profili, izolācijas materiāli, logu rāmji, logu stikls, ķieģeļi, betona bloki un gatavelementi, tērauda stiegras.

7.6. Visas izlietotās lampas, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministra kabineta 2014.gada 8.jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kartība”.

8. Darbu pārbaudes un pieņemšanas noteikumi 

8.1. Darbu būvuzraudzību – darbu pārbaudi un pieņemšanu, veic Pasūtītāja nozīmēts pārstāvis – Būvuzraugs. Pasūtītāja nozīmētajam Būvuzraugam ir tiesības veikt būvobjekta regulāru pārbaudi, izpildīto darbu pieņemšanu ar attiecīgo aktu noformēšanu, saskaņojot un pārbaudot izpildīto darbu apjomus (apstiprināt izpildīto apjomu ar parakstu izpildshēmās, būvdarbu apjomu sertifikātos, veikt fotofiksāciju).

8.2. Būvdarbu izpildes laikā Pretendents ik mēnesi veic izpildīto būvdarbu apjomu un atkritumu apjomu uzskaiti.

8.3. Pabeidzot būvniecību:

8.3.1. Pretendents sagatavo un iesniedz Pasūtītājam visu izpilddokumentāciju, t.sk. visu inženiertīklu izpildshēmas un visu inženiersistēmu ekspluatācijas un apkalpošanas rokasgrāmatas 1 (viena) eksemplārā;

8.3.2. Pretendents saņem visu nepieciešamo institūciju atzinumus, t.sk. apliecinājumu par objekta gatavību ekspluatācijai atbilstoši normatīvo aktu prasībām;

8.3.3. Nododot būvi ekspluatācijā, Pretendentam ir pienākums izstrādāt ēkas pagaidu energosertifikātu.

8.4. Pretendentam ir jāveic Pasūtītāja pārstāvja nozīmēta tehniskā personāla apmācība un instruktāža, iepazīstināšana ar ekspluatācijas instrukcijām.

8.5. Galīgā darbu pieņemšana noformējama pēc visu līgumā paredzēto darbu izpildes un izpilddokumentācijas iesniegšanas Pasūtītājam. Objekts kopumā no Pretendenta ir pieņemts no dienas, kad būvniecības informācijas sistēmā izdarīta atzīme par objekta nodošanu ekspluatācijā.  
8.6. Sadarbībā ar Pasūtītāju nodrošināt Objekta drošības pārbaudi, ballistisko pārbaudi un skaņas izolācijas pārbaudi, Valsts policijas atļaujas saņemšanai.  

9. Pielikumi:

Būvniecības dokumentācija (publicēta pasūtītāja EIS pircēja profilā).

Tehniskās specifikācijas sagatavošanas datums – 01.06.2026.

Tehniskās specifikācijas pēdējās aktualizācijas datums – 08.07.2026.
Daugavpils valstspilsētas pašvaldības iestādes

"Daugavpils pašvaldības centrālā pārvalde"

Īpašuma pārvaldīšanas departamenta 

Nekustamā īpašuma būvniecības procesa vadīšanas,

uzturēšanas un pārvaldīšanas nodaļas būvinženiere      

